Komisijos reglamentas (EEB) Nr. 1559/91
1991 m. birželio 7 d.
iš dalies keičiantis Reglamentą (EEB) Nr. 2077/85, nustatantį išsamias konservuotų ananasų gamybai teikiamos paramos sistemos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1977 m. kovo 14 d. Tarybos reglamentą (EEB) Nr. 525/77, nustatantį konservuotų ananasų gamybai teikiamos paramos sistemą [1], su paskutiniais pakeitimais, padarytais Reglamentu (EEB) Nr. 1699/85 [2], ypač į jo 8 straipsnį,
kadangi Komisijos reglamentu (EEB) Nr. 2077/85 [3] su paskutiniais pakeitimais, padarytais Reglamentu (EEB) Nr. 344/86 [4], konservuotiems ananasams nustatomas tam tikrų standartų, taikomų paramai iš vaisių ir daržovių perdirbtiems produktams, taikymas; kadangi tame reglamente pateiktas nuorodas reikėtų atnaujinti atsižvelgiant į tai, kad buvo patvirtintas Komisijos reglamentas (EEB) Nr. 1558/91 [5], ir į Tarybos reglamento (EEB) Nr. 2658/87 [6] su paskutiniais pakeitimais, padarytais Komisijos reglamentu (EEB) Nr. 2472/90 [7], I priede pateiktos Kombinuotosios nomenklatūros pakeitimus;
kadangi Reglamente (EEB) Nr. 1558/91 nustatytos naujos išsamios paramos iš vaisių ir daržovių perdirbtų produktų gamybai sistemos taikymo taisyklės; kadangi tos priemonės taikomos ir ananasams;
kadangi šiame reglamente numatytos priemonės atitinka Vaisių ir daržovių gaminių verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 2077/85 1 straipsnis pakeičiamas taip:
"1 straipsnis
1. Taikant Reglamente (EEB) Nr. 525/77 numatytą paramos gamybai sistemą, "konservuoti ananasai" - tai ananasai arba jų gabalėliai, be žievės ir šerdies, termiškai apdoroti, sudėti į sandarias dėžutes ir iki viršaus užpilti cukraus sirupu, kuriame esantis cukraus kiekis, kaip nustatyta po homogenizacijos, sudaro ne mažiau kaip 14 % masės, klasifikuojami KN 20082051, 20082059, 20082071 ir 20082079 subpozicijose.
2. Nepažeidžiant tolesniuose straipsniuose pateiktų nuostatų, paramos konservuotų ananasų gamybai teikimui dar taikomi Komisijos reglamento (EEB) Nr. 1558/91 [8] 2, 3, 6, 7, 9, 10, 11 straipsniai, 12 straipsnio 1 dalis ir 14-17 straipsniai."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. birželio 7 d.